Familietid | Rikke Kjær Andersen | Denmark\nStørre tilfredshed og glæde i familielivet - stærkere tilknytning til dit barn\nVELKOMMEN TIL FAMILIETID\nFærre konflikter - mindre skældud\nHer kan du få hjælp og vejledning til børneopdragelse, og de problemer livet som forældre kan byde på. Målet er at opnå færre konflikter og en øget oplevelse af familietid præget af velvære og god trivsel.\nDet er helt naturligt indimellem at tvivle på sin opdragelse af egne børn. Som forældre bliver vi til tider i tvivl eller kommer til kort, og ved ikke, hvad vi skal gøre med de udfordringer, vi står med i forhold til vores børn. Her kan det være en god idé, at tage en snak om det svære man oplever, og få råd og idéer til det, der aktuelt fylder. Jeg kan hjælpe med råd og vejledning samt give nogle helt konkrete tiltag til, hvordan du som forældre kan håndtere det, som du synes er svært.\nKonflikter er en naturlig del af en tæt relation mellem forældre og barn og vil opstå, uanset hvor god den relation er. Spørgsmålet er bare, hvordan vi som forældre håndterer disse konflikter; for nogle måder at håndtere konflikter på er bedre end andre. Og det ér muligt at lære konstruktive måder at håndtere konflikter med sit barn på, så konflikterne bliver færre og fylder mindre for både barn og forældre, og samtidig bidrager til læring og øget forståelse for dit barn. Det kan jeg hjælpe med og støtte dig i.\nKAN DU GENKENDE NOGLE AF DISSE SITUATIONER?\nMit barn vil ikke tage tøj på, hver gang ender det i diskussion og skældud\nMit barn vil ikke slukke for skærmen\nMit barn vil ikke spise det, der bliver sat på bordet\nMit barn vil ikke lytte efter, når jeg siger nej… hvad gør jeg?\nEller nogle af disse?\nJeg er i tvivl om, hvordan jeg skal håndtere det, når mit barn slet ikke vil høre efter hvad jeg siger, og endda nogle gange bare giver sig til at skrige i stedet\nJeg har alt for mange konflikter med mit barn, og jeg ved ikke, hvor jeg skal starte og hvordan jeg skal løse dem. Det føles alt for uoverskueligt\nJeg synes, at jeg siger ”nej” til mit barn hele tiden, og det er som, om det ikke virker. Jeg bliver frustreret og vred, og vi ender med at diskutere og vi bliver uvenner\nJeg skælder alt for meget ud. Jeg ved det godt, men jeg ved ikke, hvad jeg kan gøre i stedet?\nIgennem samtaler kan jeg være med til at give et nyt blik på jeres situation, skabe forståelse, yde hjælp, give støtte og samtidig indgyde mod og håb til forandring.\nLigesom grin og glæde er en del af menneskets natur, er også vrede og irritation en del af den. Grin og glæde er formentlig noget alle kan lide, og det er let at forholde sig til og berette om. Vrede, irritation og skældud er derimod ofte noget helt andet. Hvem bryder sig om åbenlyst at sige, at man skælder sit barn ud, fordi man som forældre kommer til kort overfor sit barn? Ikke desto mindre er der ingen børn, der kan lide at blive skældt ud.\nBørneforsker Erik Sigsgaard, har for nogle år siden lavet en undersøgelse af børns oplevelse af at blive skældt ud. Et barn beskriver skældud som ”at slå med stemmen.” (Sigsgaard, E. (2002). Skældud. Hans Reitzel. p. 59). Og det gør ondt indeni på barnet og typisk også på forældrene. For forældrene er det ofte forbundet med dårlig samvittighed, afmagt og måske skamfuldhed over igen at have råbt af sit barn. Vi voksne ved godt, at skældud ikke er godt for vores børn. Derfor er det rigtig vigtigt, at have alternative handlemuligheder, så man kan undgå denne reaktion overfor sit barn. Jeg kan give dig nogle let brugbare redskaber til netop at mindske skældud. Det er muligt at ændre vaner, så skældud-delen af ens opdragelse reduceres og erstattes af mere konstruktivt samvær til gavn for dit barn, for dig og jeres fælles relation.\nDIN STØTTE TIL BEDRE FAMILIETID\nMange af de konflikter og udfordringer vi som forældre støder på, løser vi selv. Når vi får børn, kan mange af os opleve dilemmaer, problemer, konflikter endda fortvivlelse, når det vi gør, ikke virker efter hensigten. Indimellem kan det ske, at vi føler os fastlåste i de samme handlemønstre eller simpelthen ikke kan komme på et alternativ til det, vi gør, selvom vi ved, at noget andet bør træde i stedet for det, vi gør. Her er det, at professionel vejledning, støtte og rådgivning kan give god mening. Ofte vil vi som forældre begynde at se anderledes på situationen, os selv og vores barn, når vi bliver guidet ad en anden vej, end den vi er på vej ind ad. Du er velkommen til uforpligtende at kontakte mig om din/jeres situation hvorefter vi finder ud af, om vi skal indlede en samtale eller et kortere forløb.\nRÅDGIVNING TILPASSET DIG\nFå sparring til opdragelsen af dit barn\nJeg tilbyder samtaler med dig/jer som forældre.\nSamtaler kan også foregå alene med barnet, hvis det har brug for det. Det kræver dog forudgående samtale med dig/jer som forældre.\nOftest bliver det et forløb på typisk 3-6 samtaler, da opdragelse tager tid.\nSamtaler kan kombineres med en videobaseret metode, kaldet Marte Meo (”Ved egen kraft”). Her filmes og analyseres samspillet i hverdagssituationer mellem barn og forældre for at give en bedre forståelse af, hvor samspillet mellem barn og forældre kan styrkes.\nDet er altid forælderen, der er i fokus med henblik på, igennem forældrenes tilgang til barnet, at styrke barnets og forælderens indbyrdes kommunikation og kompetencer. Vi forstørrer simpelthen det, der allerede virker i din opdragelse af og din måde at være sammen med dit barn.\nDu vil derigennem få en større forståelse af dine egne og dit barns kompetencer, hvilket er gavnligt især i de perioder, hvor man ellers synes at opleve modgang som forældre. Du vil endvidere blive bedre til at forebygge og løse konflikter med dit barn.\nLink til Marte Meo Foreningen: https://www.martemeo.dk\nSamtale per påbegyndt time: 850,- kr. plus moms. Hertil kørselstillæg.\nMarte Meo filmoptagelse samt analyse heraf 500,- kr. per påbegyndt time. Efter at jeg har forklaret dig metoden, kan du evt. også selv optage film og sende til mig.\nUdgifter til kørsel og materiale efter aftale. Konsultation kan foregå online.\nTidspunkt for samtalen aftaler vi, men foregår alle hverdage mellem kl. 9.00 til 16.00.\nAfbud meldes senest dagen før kl 12:00. Ved afbud senere end dette eller ved udeblivelse opkræves det fulde beløb.\nJeg hedder Rikke Kjær Andersen.\nJeg er gift og har to børn på 8 og 10 år.\nJeg er uddannet pædagog, Marte Meo terapeut og cand.pæd.pæd.psyk. Igennem 20 år har jeg bl.a. været ansat i vuggestue, børnehave, skole og klub. Jeg har arbejdet med børn med særlige behov, anbragte børn og unge, samt har erfaring som familiebehandler. Jeg har herigennem opbygget væsentlig erfaring i at tale med forældre om det, der er svært.\nKombinationen af solid praksiserfaring og et højt fagligt uddannelsesniveau bidrager til, at jeg kan råde og vejlede forældre, der oplever mistrivsel i familien eller bare gerne vil have familielivet til at fungere anderledes, for at opnå bedre trivsel og fremme en god kommunikation i hjemmet.\nHvad kan jeg hjælpe dig med? Send mig gerne en kort beskrivelse af det, du gerne vil have hjælp til. Vær opmærksom på, at din besked ikke må indeholde GDPR-oplysninger.\nJeg besvarer din henvendelse hurtigst muligt, typisk inden for 48 timer. Dog weekender og helligdage undtaget.


Antagnod Aosta ferie | Book hotel / feriebolig her\nFerieboliger og hoteller i Antagnod\nAntagnod ligger lidt før Champluc i Ayas-dalen, under Monterosas imponerende bjergsider. Byen er lille, hyggelig, afslappende og stille, omkranset af en vidunderlig natur; adskillige restauranter tilbyder enestående smagsoplevelser\nAntagnod ligger i 1.710 meters højde oven for skibyen Champoluc i Ayas-dalen, under Monterosas imponerende bjergsider. Byen har den mest fantastisk udsigt i hele dalen og samtidig gør placering mod vest, at den er beskinnet af solen det meste af dagen. Den er lille, hyggelig, afslappende og stille, omkranset af en vidunderlig natur; adskillige restauranter tilbyder enestående smagsoplevelser.\nVærd at besøge er Valhalla Pub i Antagnod - den eneste café, hvor der også er natteliv. Også den gamle by Saint Jacques, hvor vejen ender, er et besøg værd. I Antagnod er der restauranter og pizzeriaer samt en fantastisk udsigt ved solnedgang, da byen som nævnt ligger på skrænten over Champoluc.\nSkiterrænet går helt op til 3.500 meters højde og er lidt af en "ukendt" perle, som først i de senere år er blevet kendt i Skandinavien.


Kviklånet – en ulv i fåreklæder?\nBørnetøj på den nemme måde\nByg nyt hus var den bedste løsning for konen og jeg\nGolf for connaisseurer\nKender du heller ikke Proenza Schouler?\nKlokken er lidt i tilbud\n1. november 2016 Anne-Kirstine\nHvis der er et lån, som alle forbinder med at være en omvandrende ulykke in spe, så er det uden sammenligning kviklånet! Kviklån er blevet stemplet af programmer som Luksusfælden som ”tabernes” lån og den sikre vej ud i gæld. Men det er nu ikke hele sandheden, for det som mange mennesker ikke høre om […]\n12. oktober 2016 22. august 2017 Anne-Kirstine\nNår man skal købe nyt tøj til sine børn er det tit besværligt. Hvis de er lidt ældre skal det være den helt rigtige stil der imponerer deres venner i skolen. Hvis det er til de helt små er det et stort problem at have dem med i butikken. De ældre er pinlige over at […]\n3. oktober 2016 Anne-Kirstine\nMin kone og jeg har altid haft en drøm om, at forlade byen. At forlade lejligheden, hvor opgangen er fyldt af fulde unge mennesker og skrigende unger. Vi er nemlig i den periode i vores liv, hvor vi er imellem de to verdener – vi er for gamle til at gå i byen mere, men […]\n26. august 2016 26. august 2016 Mikkel Skov\nDer findes nu engang mange måder at spille golf på. For det meste indebærer det blot at par timers ihærdigt spil, men man kan også være smart og planlægge en hel tur. Det er nemlig – med god grund – blevet moderne at tage på golfophold, hvor man ikke bare får adgang til store skønne […]\n1. august 2016 1. august 2016 Anne-Kirstine\nHvis du umiddelbart ikke kan sætte ansigt på Proenza Schouler, skal du ikke tage det så tungt. Det kunne jeg heller ikke for blot nogle uger siden, men det kan jeg nu! Først tænker du måske: ”er det en bil, er det en fodboldspiller, er det en figur i den nye Pokémon app, der plager […]\n29. juli 2016 29. juli 2016 Anne-Kirstine\nHvis du har tænkt dit at købe et ur, så bør du gøre det online. Der er altid gode tilbud, der bare ligger og venter på at blive snuppet af en heldig person. F.eks. har jeg lagt mærke til, at der er enormt mange dameure tilbud. Jeg ved ikke, om det er fordi, de ikke […]\nDameur Fashion forbrug Golf Italiensk lån penge Ophold penge til shopping Proenza Schouler shoppingnød Ur Weekendtur


Gratis for landbrug at klage – dyrt for alle andre | Gylle.dk\nGratis for landbrug at klage – dyrt for alle andre\n5. oktober 2016 Af Kjeld Hansen 0 Kommentarer\nVækst gennem forskelsbehandling – eller simpel hævn?\nMiljø- og fødevareminister Esben Lunde Larsen (V) optræder atter som landbrugets forlængede arm. Erhvervet skal helt slippe for gebyrer i nyt klagenævn, mens prisen for frivillige foreninger hæves med ikke mindre end 360 procent. Hensyn til vækst skal veje tungere end natur og miljø. Det skriver OrganicToday 26. september 2016.\nRegeringen er netop kommet med udspil til et nyt Miljø- og Fødevareklagenævn. Her lægges op til massiv forskelsbehandling, mener Danmarks Naturfredningsforening. Landbruget skal helt slippe for at betale gebyr, mens frivillige foreninger skal punge ud med 1.800 kroner fremover. Private skal fremover betale 900 kr. I dag koster det for alle 500 kroner at klage.\nDet nye store Miljø- og Fødevareklagenævn skal ligge under Miljø- og Fødevareministeriet, og er en sammenlægning af Fødevareministeriets Klagecenter og Natur- og Miljøklagenævnet. Undtaget er dog planloven og lovgivning om sommerhuse og campingpladser, der fremover foreslås behandlet i et selvstændigt og mindre Planklagenævn under Erhvervs- og Vækstministeriet.\nSamtidig lægger regeringen op til, at det skal være markant dyrere for en frivillig forening som Danmarks Naturfredningsforening at klage over eksempelvis en forureningssag eller en ulovligt fældet skov.\nGebyret står til at stige fra de nuværende 500 kroner til 1800 kroner fremover. Til gengæld skal det fortsat skal være gratis for landbrugserhvervet og andre omfattet af fødevarelovgivningen at klage over en afgørelse til samme nævn, forslår Esben Lunde Larsen.\nElla Maria Bisschop-Larsen finder forslaget urimeligt.\nLandbrugets forlængede arm\n– Regeringen optræder endnu engang som landbrugets forlængede arm, siger præsident i Danmarks Naturfredningsforening Ella Maria Bisschop-Larsen.\n– Vi har meget svært ved at se argumentationen for den her forskelsbehandling, udover at regeringen demonstrativt tilgodeser et enkelt erhverv over hensynet til fælles goder som natur og miljø, siger Bisschop-Larsen.\nForskelsbehandlingen stopper ikke her. Også private borgere får en prisstigninger, der kan mærkes. Her ønsker ministeren, at klagegebyret stiger fra 500 kroner til 900 kroner.\n– Det er uforklarligt, hvorfor der til samme nævn kan være tale om gebyrer på hhv. 0 kroner, 900 kroner og 1.800 kroner afhængig af, hvem det er der klager, siger Ella Maria Bisschop-Larsen.\nHensynet til vækst\nDanmarks Naturfredningsforening mener, at konstruktionen med de to nye klagenævn vil svække hensynet til natur- og miljø.\nI grundlaget for det nye Planklagenævn bliver der nemlig lagt op til, at nævnet skal have til formål at øge hensynet til vækst og udvikling overfor natur og miljø.\n– Det siger sig selv, at hvis et klagenævn skal have fokus på at øge vækst og udvikling i deres afgørelser og dermed politisere deres vurdering af lovgivningen, så vil det svække hensynet til naturen i afgørelser fra et klagenævn, der ellers burde være uvildigt, siger Ella Maria Bisschop-Larsen.\n– Det er helt forfejlet. Et klagenævn bør forholde sig til den konkrete lovgivning, understreger Bisschop-Larsen.\nEsben Lunde Larsen (V) er parat til at gå langt for at sikre landbrugets særstilling i klagesystemet.\nDanmarks Naturfredningsforening mener derfor, at Planklagenævnet bør blive en del af Miljø- og Fødevareklagenævnet. Dette vil både kunne sikre borgerne en bedre behandling, så deres sager ikke skal behandles samtidig i flere forskellige nævn. Samtidig vil man kunne undgå unødige administrationsomkostninger til at opbygge et ekstra klagenævn, og sikre en balance mellem hensyn til natur, miljø, landskaber og vækst.\nUd af hænderne på Folketinget\nI det nye Planklagenævn lægger regeringen op til, at ministeren i høj grad selv kan fastsætte, hvilke afgørelser, der kan påklages og hvordan klagerne behandles. Danmarks Naturfredningsforening mener, at det i stedet bør fastlægges i lovgivningen fra Folketinget og ikke være op til den enkelte minister.\n– Det er jo den rene bananrepublik, hvis en minister selv kan vælge og vrage mellem, hvilke offentlige afgørelser, som borgere og foreninger kan klage over. Man sætter reelt Folketinget uden for indflydelse, og det er stærkt kritisabelt, siger Ella Maria Bisschop-Larsen.\nIfølge Danmarks Naturfredningsforening, er det ikke første gang, at en borgerlig regering forsøger at stække de grønne organisationers demokratiske mulighed for at få en uvildig vurdering af offentlige afgørelser i eksempelvis forureningssager, hvor der er tvivl om hvorvidt en afgørelse er ulovligt eller i strid med lovgivningens intentioner om at beskytte natur, miljø og landskaber.\nDaværende miljøminister Karen Ellemann (V) måtte trække sit forslag om gebyrforskel tilbage i 2010.\nTidligere miljøminister Karen Ellemann (V) forsøgte i 2010 at sætte gebyret op til 3.000 kroner.\nDengang klagede Dansk Ornitologisk forening med den begrundelse, at det ville være i strid med den såkaldte Århus-konvention, som Danmark har tilsluttet sig. Konventionen sikrer borgernes miljørettigheder og siger, at det ikke må være uoverkommelig dyrt eller besværligt at klage\nEfterfølgende endte regeringens gebyrplaner med at blive kendt konventionsstridigt.\n– Nu forsøger man så igen at forringe den demokratiske mulighed for at få en uvildig prøvelse af offentlige afgørelser i natur- og miljøsager. Det vil jo først og fremmest forringe borgernes mulighed for kontrol med de offentlige myndigheder, og det vil være et tab for demokratiet, som vil distancere befolkningen fra det politiske, siger Ella Maria Bisschop-Larsen.


Kurser og workshops - Jolande Gröflin Corneliussen\nMine kurser og workshops er en mulighed for at dykke ned i et afgrænset emne. Undervisningen er lagt an på en høj grad af deltagerinvolvering samt på praktiske og oplevelsesorienterede øvelser.\nEn skræddersyet og praksisnær kursusdag\nMine kurser giver mulighed for at dykke ned i et afgrænset emne. Undervisningen er lagt an på en høj grad af deltagerinvolvering samt på praktiske og oplevelsesorienterede øvelser.\nEr I nysgerrige efter at finde ud af, hvad Low Arousal er, og om det er noget for jeres institution? Den bedste måde er at afprøve det i praksis i form af et kort introduktionskursus.\nVil I gerne vide, hvad I kan gøre individuelt, kollegialt og som ledelse, når konflikterne er i rummet? Så er et kursus i konflikthåndtering med opfølgning en god start.\nAlle kurser inkluderer et formøde, så indholdet bliver skræddersyet til jeres hverdag. Et introduktionskursus varer 1 dag og giver jer masser af inspiration til at retænke konflikter med jeres borgere eller med hinanden. Mange organisationer vælger også at følge kurset op med en til flere læringssessioner, hvor vi samler trådene og bruger erfaringerne med den nye viden fra hverdagen. Kursernes fokuspunkter kan være forskellige og afstemmes efter jeres organisations behov.\nKonfliktstile og konflikthåndtering\nLow Arousal – Menneskesyn, principper og metoder\nPersonale og Low Arousal – Hvordan håndterer vi som personale vores egen og fælles arousal på arbejdspladsen\nViden om autismespektrumtilstande. Kurset har til formål at øge medarbejdernes forståelse for borgernes problemstilling og behov\nKontakt mig for at høre mere om et kursus til jeres virksomhed.\n“Between the stimulus and response there is a space and in that space there is your power and freedom”\nKorte og intense workshops\nMine workshops er en mulighed for at dykke ned i et afgrænset emne. Varigheden er typisk 1 til 2 dage, og de tilbydes enten internt i organisationen eller med deltagere, der kommer fra forskellige organisationer og institutioner.\n”Gør konflikten til din læremester” og ”Ledelsesmæssig klarhed og fleksibilitet” er to eksempler på mine workshops. Jeg udvikler løbende workshops/master classes inden for forskellige emner. Udover teoretisk vidensformidling er workshoppen lagt an på en høj grad af deltagerinvolvering. I løbet af dagene arbejder deltagerne med deres professionelle og personlige udvikling i relation til emnet. Der er rum til selvrefleksion, praktiske og kropslige øvelser samt erfaringsudveksling i grupper. Dagene byder på intensitet, seriøsitet, humor og tid til at lytte til sig selv og andre.\nSend en e-mail til psykolog@jo-lande.com, hvis du vil høre mere om kommende workshops.


Ledere til Familierådgivningen - 1027666 | Jobindex\nJobannonce: Ledere til Familierådgivningen\nLedere til Familierådgivningen\nVi har i Familierådgivningen igangsat en omorganisering, hvor målet er en stærkere og mere sammenhængende Familierådgivning. Som en del af organiseringen har vi ændret vores ledelsesstruktur. Måske skal du være en del af holdet? Som leder hos os er man nærværende og tilgængelig for medarbejderne, og man er med til at tage et fagligt og økonomisk ansvar for den fortsatte udvikling af Familierådgivningen.\nVi har i dag 6 dygtige og erfarne myndighedsledere, hvoraf de 3 er konstituerede, herudover har vi 7 meget kompetente fagkoordinatorer, heraf er de 3 konstituerede.\nI vores fremtidige organisation har vi valgt at have færre fagkoordinatorer men i stedet oprette 5 stillinger som teamledere, hvor man både har fagligt og personalemæssigt ansvar. Desuden har vi på grund af omrokeringer brug for en myndighedsleder til vores Handicapteam og en administrativ leder til vores administrative team.\nMentor for HF3 – nyoprettet stilling\nPædagogisk leder søges til Hjerting - Esbjerg NV området


Abstract maleri // Manhattan kort // Rammer\nJeg elsker smukke billeder, plakater og malerier, vores hjem er et godt mix af personlige billeder fra ferier og familiemedlemmer til plakater med ting vi elsker som Fx. New York plakater, som efterhånden har en del af. Både billeder vi selv har taget af byen og det smukke kort over Manhattan. Jeg hader kedelige hvide vægge og har derfor bestilt en masse nye skønne posterst som jeg er ved at dekorere vores hjem med. En ny plakat kan nemlig give rummet helt nyt liv.\nJeg har også fået lov til at dele en super lækker rabatkode med jeg, koden “LISELOTTE” giver jer nemlig 25% på hele jeres køb i perioden 4-6. juli 2017 (gælder ikke rammer og håndplukkede plakater.) God shoppelyst piger! SHOP PLAKATER HER\nPink Tulipe no. 3 // Monstera one // Rammer\nVores stue har i efterhånden set et par gange, jeg viste den så sent som i forgårs i indlægget her, og som i kan se har jeg skiftet billederne på væggen ud med to mindre plakater i bedste botanik stil. Jeg er vild med grønne planter både på væggene, men også i potterne. Mit fine Gummitræ vokser og vokser og gør det godt ekstra godt ved siden af plakaterne på væggen. Vores stue er “mørk” modsat de andre rum i vores hus, som vi egentlig har kørt meget i lys og hvid stil som i bl.a. kan se på det øverstebillede. Det gør at rummet er mere hyggeligt at være i. Det er også her i stuen at vi tilbringer flest af vores vågne timer.\nDe to Botanik plakater over sofaen er egentlig tiltænkt vores bryggers som vi skal til at lave om til efteråret, jeg glæder mig til at vise jer resultatet som bl.a. skal rumme en ny bænk, Muuto dots, plakater fra Desenio og skoskabe.\nPå collagen ser i min bestilling fra Desenio. Jeg har længe ville have det store smukke lyserøde “maleri” og nu er det endelig mit, jeg overvejer nøje om vi skal have det i stuen eller om jeg skal have det på mit kommende arbejdsværelse.\nEt anden poster, som jeg er rigtig glad for er den simple “Do more of what makes you happy” Denne plakat håber jeg kan få mig til at tænke over hvad der gør mig glad i hverdagen. Lige nu hæger den i vores gang og jeg ser på den hvergang jeg går forbi. Desenio har et stort udvalg af smukke plakater med gode citater, se hele udvalget HER.\n4. juli 2017 kl. 7:33 Svar\nUh, det store lyserøde “maleri” har jeg også haft kig på længe. Det vil jeg også gerne have op i min stue. Måske det er nu jeg skal slå til så. Skal bare lige finde en mere plakat, som kan matche den 😀\nJa, det er så smukt. Jeg er også helt vild med det, køb det søde du vil ikke fortryde det!\n4. juli 2017 kl. 16:48 Svar\nDesenio har virkelig nogle fine plakater – er glad for dem vi har <3


Brugt bil | Undersøgelse: Denne bilfarve tænder kvinder mest på\nKvinder finder mørkeblå og sorte biler mest sexet, mens mænd tænder på røde, hvide, sølv og sorte biler. Det viser en ny undersøgelse. Bilekspert forklarer, at mænd ikke bare ender med at score mest, hvis de køber bil efter kvindernes smag. De scorer også flest penge på kontoen i det lange løb.\nHvilken bil vil du helst have, at din date henter dig i? En rød sportsvogn eller en græsgrøn én?\nEn bils farve udgør en stor del af bilens samlede udtryk, og hvilken farve skal man vælge, hvis man vil have de største chancer for at gøre et godt indtryk på det modsatte køn?\nDet har 2.850 danskere taget stilling til i en ny undersøgelse, som er foretaget på vegne af DBA. Hvis du som mand vil høste flest frække blikke fra kvinderne, skal du investere i en sort eller mørkeblå bil. Det er nemlig de bilfarver, som kvinder finder mest attraktive.\nKøb en veteranbil på DBA:\nI øjeblikket er der 628 veteranbiler til salg på DBA, og de fleste af dem er røde biler.\nDerfor tænder kvinder på mørkeblå og sorte biler\n- Kvinder bliver tiltrukket af magt, og den mørkeblå farve bruger vi ofte til at manifestere magt. Banker, politiet og EU for eksempel bruger meget den blå farve. Kongehuset benytter sig også tit af den mørkeblå. Det er derfor, farven også går under navnet ’kongeblå’, forklarer sexolog Jakob Olrik.\nHan fortæller, at kvinder ofte helt ubevidst tiltrækkes af den mørkeblå farve. Det er en primal-ting.\nOg noget kunne tyde på, at der bliver scoret en del i Danmark, for mænd har en tendens til at vælge netop farver som sort og mørkeblå, når de handler bil:\nMænd vælger ofte biler ud fra de farver, som kan sikre dem mod et stort værditab på bilen. Det er konservative farver så som sort, grå, mørkeblå, og de sidste år har vi set, at hvid trender. Både på brugtbilsmarkedet, og når det gælder om at købe bilen fra ny\nfortæller Jan Lang, der er markedsanalytiker hos Bilbasen.\nHan har ’masser’ af gange hørt om flirt, der er blevet forstærket, fordi daten vidste sig at have en bil, som den anden fandt tiltrækkende.\n- En bils farve kan være lige så meget en faktor i flirteriet som en højhælet sko. Valget af bilfarve sender jo et signal, og det kan klart være med til at gøre én interessant.\n’Det har mest været tilfældigt, hvilken bil jeg har haft. Den mest vovede bil, farvemæssigt, jeg har haft, var en postkasserød BMW. Der var mange, der grinede af den. De synes, den var sjov og plat, fortæller Jakob Olrik. Om bilen på billedet: 9.900 kroner skal du slippe for den turkise Suzuki fra 2001, som ejeren har stående i Måløv\nJan Lang forklarer, at kvinder ikke har noget imod at vælge tofarvede biler. Og dermed er kvinderne faktisk med på den nuværende bilmode. Tofarvede biler er nemlig den nyeste trend. Dog er det for tiden primært kun mikro- og miniklassebiler, der produceres i to farver. Om bilen på billedet: Den tofarvede bil koster 74.00 kroner, og kan købes i Holbæk, hvor ejeren bor\nHer er de bilfarver, som mændene finder mest sexet\nHvis du som kvinde vil have de største chancer for at score en mand, bør du ræse afsted på date i en rød, hvid, sølv eller sort bil. Det er nemlig de bilfarver, som mændene i undersøgelsen tiltrækkes mest af.\nSexolog Jakob Olrik kan se størst mening i, at mændene tænder på den røde farve:\n- Mænd tiltrækkes jo også af kvinder i røde kjoler. Det er en farve, der insisterer på at blive set. Det er klart erotiske undertoner i rød – bordellets farve. Samtidig er det en hidsig farve, der signalerer hurtighed og farvelighed. Det er derfor, mange sportsvogne er røde, fortæller han.\nDen sorte farve er ifølge Jakob Olrik også i ”familie” med det erotiske. Latex og læder, masochisme og det sorte, hemmelige er en del af det erotiske univers.\nMen som mand skal du ikke regne med, at din date henter dig i en sort eller hvid bil. Derimod kan du godt satse på, at hun har sagt sig bag rettet i en rød eller sølv model:\n- Der er meget mere kulør på tilværelsen, når kvinder skal vælge bil. De ser bilen som et livsstilsvalg, og derfor er de ikke bange for biler med farver. Så det er ofte kvinders biler, der lyser vejene op blandt de gråtonede biler, forklarer markedsanalytikeren Jan Lang.\nI øjeblikket er der flest VW’er til salg på DBA:\nVW Fox 1,4 Benzin modelår 2007 km 159000 ABS airbag,…\nVW Polo, 1,4, Benzin, 2004, km 270000, sølvmetal, træk,…\nVW Polo, 1,4 TDi 75 BlueMotion, Diesel, 2015, km 188900,…\nKlik her for at se alle de 4.009 VW’er, der netop nu er til salg på DBA. Der er flest sortmetal-VW’er til salg.\nDisse farver får bundkarakter\nMen hvis du som kvinde sætter for meget kulør på motorvejen, skal du ikke kun regne med, at det kan give bøde på scorings-kontoen. Du kommer også til at betale for det, når du vil af med bilen:\nDe farver, som færrest i undersøgelsen finder mest sexet, når det kommer til biler, er nemlig: Gul, normal blå, guld, turkis, pink/lyserød, græs grøn og lysegrøn. Og flere af disse farver er der ikke særlig god videresalgsværdi i, lyder det fra markedsanalytikeren.\n- Biler med for vilde farver kan være svære at videresælge. Hvis du for eksempel var en af dem, der dengang valgte at købe en BMW i neongrøn frem for sort, kan du regne med, at du kan få 150.000 kroner mindre for den, når du skal videresælge den. Alene fordi, bilen er neongrøn og ikke sort, fortæller Jan Lang.\nDu kunne også få hele 200.000 kroner i rabat, hvis du var villig til at købe en brugt bil i BMW 5-serien i farven bordeaux.\n’Jeg tror, du kan score meget bedre på en genbrugsbil, for så signalerer du, at det handler om, hvad i gør sammen i bilen fem for, hvordan bilen ser ud. Det er meget federe. Med en flot, prangende bil kan det meget hurtigt blive lidt ”sterilt”, stivt og kedeligt. Mange mænd stabler nemlig alt muligt fint sammen – inviterer på fin restaurant og det hele, men det gør det bare kedeligt’, lyder det fra sexologen. Om bilen på billedet: Den gule bil er en Fiat fra 1971, og den vil ejeren have 24.500 kroner for\n’Gensalgstanken begynder allerede, når du overvejer, hvilken farve bil du skal købe. Farven på mændenes biler er et udtryk for et rationale, der kan maksimere bilkøbet’, forklarer Jan Lang, der er markedsanalytiker for Bilbasen. Om bilen på billedet: Den mørkegrønne sportsvogn koster 249.900 kroner. Den er fra 1991\nBilekspert: Hvorfor er der ikke flere, som finder denne farve attraktiv?\nJan Lang er dog overrasket over, at den normale blå farve i undersøgelsen er blevet stemplet som uattraktiv. Det tror bileksperten, der snart kan blive lavet om på:\n- Farven ’azurblå’, som kan betegnes som en normal blå farve, vinder mere og mere frem blandt biler, så måske du i fremtiden hellere vil hentes i en azurblår Ferrari frem for en rød, siger Jan Lang med et glimt i øjet.\nHer er nogle af de billigste biler på DBA:\nPeugeot 206, 1,4 HDi 70 Comfort+, Diesel, 2008, km 172000,…\nPeugeot Partner 1,6 XT 16V Com. Benzin modelår 2003 km…\nPeugeot 206, 1,4 HDi Performance, Diesel, 2007, km 221092,…\nI skrivende stund er der 3.424 biler til salg på DBA, som koster 15.000 kroner eller derunder.\nDenne farve bil kan du score sexolog Jacob Olrik med\nJakob Olrik falder uden for statistikken, når det kommer til, hvilken farve bil han bedst kan scores med. Han svarer nærmest det modsatte af flertallet i undersøgelsen:\n- Den farve, jeg selv synes er mest sexet til en bil, er en pink bil. Den er ligesom den røde farve, bare endnu mere insisterende. Den påkalder sig rigtig meget opmærksomhed, svarer sexologen.\nDer er dog to ting, som vægter mere end farven på bilen, når Jakob Olrik køber bil:\n- Når jeg vælger bil, tænker jeg nu mere på, hvilken bil der har mest plads til at bolle omme bagi. Haha. Og så går jeg også op i, om bilen er en brugtbil. Jeg synes, det er meget mere cool at købe en vintage-bil. Det synes jeg nemlig signalerer humor og kærlighed, forklarer sexologen.\nI øjeblikket er der 628 veteranbiler til salg på DBA.\nDen farve bil, der er færrest til salg af på DBA, er i skrivende stund biler i violet. Netop nu findes der kun 2 af disse, mens der er hele 34 orange, 5.093 sortmetal og 1.518 biler i farven blåmetal.\n’Jo dyrere bilerne bliver, jo mere konservativ bliver køberne – både mænd og kvinder - med hensyn til farvevalget. For en dyr bil kan falde meget i værdi, og derfor vil de fleste, dyre biler ofte være i neutrale farver som sort, hvid og grå’. Det forklarer Jan lang. Om bilen på billedet: Den orange VW er fra 1973 og kan blive din, hvis du betaler ejeren, Nanna 30.000 kroner. Hun bor i København S\nUndersøgelsen er fortaget af Radius på vegne af DBA i perioden 19. juni – 23. juni 2018.\n2.850 i alderen 18-75 år har medvirket.\n’Hvilken farve bil synes du er mest ”sexet”/mest attraktiv?’\nMændenes top 3 fordeler sig således:\nSort – 22 %\nPostkasse rød – 7 %\nHvid – 7 %\nSølv – 7 %\nMørkeblå – 6 %\nMørkerød – 6 %\nKvindernes top 3 fordeler sig således:\nSort – 24 %\nMørkeblå – 9 %\nPostkasserød – 7 %\nJakob Olrik er overbevidst om, at der er nogle bestemte typer, som vil kunne score alene på grund af bilen: ’For nogle er bilen en protens-ting, men for mange andre er bilen bare dét, man bruger den til. Jeg tror, man vil kunne score langt mere på at have en ligegyldig bil, men så tilbyde daten at køre hende ud på eventyr, end hvis du blot har en smart bil’, siger sexologen. Om bilen på billedet: Den røde sportsvogn koster 89.000 kroner og er sat til salg af Per fra Nakskov. Bilen er en Roadster, som har kørt 164.00 kilometer\nTotal-scoren fordeler sig således:\nSort – 23 %\nMørkeblå – 7 %\nSølv – 6 %\nMørkerød – 5 %\nGrå – 5 %\nMørkegrøn – 2 %\nLyseblå – 2 %\nBronze – 2 %\nGul – 1 %\nNormal blå – 1 %\nGuld – 1 %\nTurkis – 1 %\nPink/lyserød – 1 %\nGræs grøn – 1 %\nLysegrøn – 1 %\nVed ikke – 29 %\nHer kan du se de dyreste biler, som netop nu er til salg:\nAudi Q2 35 TFSi Prestige S-tr. Benzin aut. Automatgear…\nAudi e-tron 50 S-line quattro El 4x4 4x4 aut. Automatgear…\nAudi A6 1,8 TFSi 190 S-line Avant S-tr. Benzin aut.…\nKlik her og find biler, der koster mere end 200.000 kroner på DBA.\nHvis du vil blive ejer af en vaske ægte kendisbil. Så kan du se nærmere på denne smukke Mercedes-Benz-cabriolet, som en kendt musiker har ejet.\nDu kan også købe denne motorcykel, som du ikke engang behøver at have hjelm på til. Motorcyklen er nemlig registreret som en bil – dermed er hjelm ikke påkrævet. Læs mere om, hvordan det hænger sammen, her.


Traktatbrud - artikel 43 EF og artikel 56 EF - rettigheder knyttet til Det Forenede Kongeriges særlige aktie i selskabet BAA plc.\nDomstolens Dom af 13. maj 2003. - Kommissionen for De Europæiske Fællesskaber mod Det Forenede Kongerige Storbritannien og Nordirland. - Traktatbrud - artikel 43 EF og artikel 56 EF - rettigheder knyttet til Det Forenede Kongeriges særlige aktie i selskabet BAA plc. - Sag C-98/01.\nSamling af Afgørelser 2003 side I-04641\nFrie kapitalbevægelser - restriktioner - nationale bestemmelser, der begrænser muligheden for at erhverve aktier i et selskab, og som fastsætter en procedure med forudgående godkendelse af overdragelsen af dette selskabs aktiver, kontrollen med dets datterselskaber og selskabets likvidation - ulovligt\n(Art. 56 EF)\n$$Den omstændighed, at restriktionerne vedrørende erhvervelse af aktier finder anvendelse uden forskel på såvel hjemmehørende som ikke-hjemmehørende personer, bevirker ikke, at de falder uden for anvendelsesområdet for artikel 56 EF, eftersom de påvirker situationen for den, der erhverver en kapitalandel som sådan, og derfor kan afholde investorer fra andre medlemsstater fra at foretage sådanne investeringer, og opstiller følgelig betingelser for adgangen til markedet.\nEn medlemsstat, der opretholder bestemmelser, der begrænser muligheden for at erhverve stemmeberettigede aktier i et selskab, såvel som en godkendelsesprocedure for overdragelse af dette selskabs aktiver, kontrollen med dets datterselskaber og selskabets likvidation, tilsidesætter sine forpligtelser i henhold til artikel 56 EF.\n( jf. præmis 46, 48 og 51 samt domskonkl. )\nI sag C-98/01,\nKommissionen for De Europæiske Fællesskaber ved F. Benyon og M. Patakia, som befuldmægtigede, og med valgt adresse i Luxembourg,\nangående en påstand om, at det fastslås, at bestemmelser, der begrænser retten til at erhverve stemmeberettigede aktier i selskabet BAA plc, samt godkendelsesproceduren for overdragelse af selskabets aktiver, kontrollen med dets datterselskaber og selskabets likvidation er uforenelige med artikel 43 EF og 56 EF,\nefter at parterne har afgivet mundtlige indlæg i retsmødet den 5. november 2002, hvorunder Kommissionen var repræsenteret ved F. Benyon og M. Patakia og Det Forenede Kongerige Storbritannien og Nordirland ved J.E. Collins, som befuldmægtiget, bistået af D. Wyatt og J. Crow,\n1 Ved stævning indleveret til Domstolens Justitskontor den 27. februar 2001 har Kommissionen for De Europæiske Fællesskaber i medfør af artikel 226 EF anlagt sag mod Det Forenede Kongerige Storbritannien og Nordirland med påstand om, at det fastslås, at bestemmelser, der begrænser retten til at erhverve stemmeberettigede aktier i selskabet BAA plc (herefter »BAA«), samt godkendelsesproceduren for overdragelse af dette selskabs aktiver, kontrollen med dets datterselskaber og selskabets likvidation er uforenelige med artikel 43 EF og 56 EF.\n2 Artikel 56, stk. 1, EF har følgende ordlyd:\n3 I artikel 58, stk. 1, EF bestemmes:\n4 Bilag I til Rådets direktiv 88/361/EØF af 24. juni 1988 om gennemførelse af traktatens artikel 67 (EFT L 178, s. 5) indeholder en nomenklatur for kapitalbevægelser omhandlet i direktivets artikel 1. Bilaget opregner bl.a. følgende kapitalbevægelser:\n5 Ifølge de forklarende bemærkninger bagest i bilag I til direktiv 88/361 forstås ved »direkte investeringer«:\n6 Nomenklaturen i bilag I til direktiv 88/361 omhandler ligeledes følgende kapitalbevægelser:\n7 I artikel 295 EF bestemmes:\n8 British Airports Authority, der ejede og drev syv internationale lufthavne i Det Forenede Kongerige, blev privatiseret i medfør af Airports Act af 8. juli 1986 (lufthavnsloven af 1986). I henhold til denne lov var Secretary of State beføjet til med eller uden ændringer at godkende vedtægterne for det selskab, der skulle overtage British Airports Authoritys opgaver. BAA blev i 1987 stiftet til dette formål. En særlig aktie lydende på et pund (»One Pound Special Share«) blev udstedt til Secretary of State for Transport.\n9 BAA's vedtægter af 7. juli 1987 indeholder en nærmere definition af den særlige aktie.\n10 Herom fastsættes i BAA's vedtægters artikel 10 med overskriften »Den særlige aktie« følgende:\n»(1) Den særlige aktie kan kun overdrages til en af Hendes Majestæts Secretaries of State, til en anden af Kronens ministre eller en anden person, der handler på Kronens vegne.\n(2) Med forbehold af andre bestemmelser i denne vedtægt, anses hver af de følgende dispositioner for en ændring af de rettigheder, der er knyttet til den særlige aktie, og er dermed kun gyldige med skriftligt samtykke fra særaktionæren:\n(a) hel eller delvis lempelse, ophævelse eller ændring af virkningen af følgende artikler:\n(i) artikel 1 for så vidt angår definitionerne af »aktionær«, af »den særlige aktie« og af »stock exchange nominee«\n(ii) nærværende artikel\n(iii) artikel 39\n(iv) artikel 40\n(b) såfremt selskabet (uanset af hvilken grund) overdrager retten til at udøve eller kontrollere mere end halvdelen af de stemmerettigheder, der kan udøves i forbindelse med alle forslag, der behandles under en generalforsamling i et datterselskab, der ejer en udpeget lufthavn, eller hvis en aftale indgås med henblik på, at selskabet overdrager denne ret\n(c) forslag om frivillig likvidation eller opløsning af selskabet eller et datterselskab, der ejer en udpeget lufthavn, medmindre der er tale om en frivillig likvidation eller opløsning, der sker som led i en omstrukturering eller fusion, hvorved selskabet eller et andet datterselskab bliver lufthavnsmyndighed for den udpegede lufthavn\n(d) hvis selskabet eller et af dets datterselskaber afhænder eller indgår en aftale med henblik på afhændelse af en udpeget lufthavn eller en del heraf, således at hverken selskabet eller et af dets datterselskaber bliver lufthavnsmyndighed for den udpegede lufthavn.\n(3) I denne artikel forstås ved:\n(a) »udpeget lufthavn«: en lufthavn, der, indtil andet bestemmes, er udpeget i henhold til artikel 40 i Airports Act 1986\n(b) »afhænder«: salg, overførsel, opgivelse, pantsætning, belåning eller skabelse af en anden form for rettighed, retlig interesse eller krav, afståelse af enhver kontrol over og enhver anden form for afhændelse\n(c) »lufthavnsmyndighed«: begrebet har samme betydning som i section 82(1) i Airports Act 1986.\n(4) Selskabets direktion udøver alle selskabets kontrolbeføjelser i forhold til datterselskaberne for at sikre (i det omfang det kan sikres ved denne udøvelse), at intet datterselskab træffer foranstaltninger (alene eller sammen med en anden foranstaltning), der kan medføre ændringer i de rettigheder, der er knyttet til den særlige aktie.\n(5) Særaktionæren har ret til at blive indkaldt til, deltage i og tage ordet på enhver generalforsamling eller enhver forsamling med deltagelse af en hvilken som helst kategori af aktionærer i selskabet, men den særlige aktie giver ingen stemmeret eller nogen anden ret på de nævnte forsamlinger.\n(6) Udloddes kapitalen i forbindelse med selskabets likvidation, er særaktionæren berettiget til forlods tilbagebetaling af den på den særlige aktie indbetalte kapital, før enhver anden aktionær modtager tilbagebetaling af kapitalen. Den særlige aktie giver ingen anden ret til andel i selskabets kapital eller overskud.\n(7) Særaktionæren kan under iagttagelse af bestemmelserne i Airports Act til enhver tid kræve den særlige aktie indløst til pålydende værdi af selskabet efter skriftlig varsel til selskabet og mod aflevering af det pågældende aktiebrev.«\n11 Det bestemmes i artikel 40(1) i BAA's vedtægter:\n»Formålet med denne artikel er at forhindre en person (bortset fra personer, der har tilladelse) i at besidde en aktiepost i selskabet - henholdsvis efter direktionens skøn erhverve en sådan aktiepost - hvortil der er knyttet (eller hvortil der i overensstemmelse med betingelserne for deres udstedelse kan være knyttet) mere end 15% af stemmer, som på alle selskabets generalforsamlinger kan afgives vedrørende enhver beslutning (uanset om disse stemmer vil kunne afgives vedrørende alle beslutninger på alle generalforsamlinger).«\n12 I artikel 40(2) og 40(3) beskrives de forskellige procedurer til gennemførelse af artikel 40(1).\n13 Den 3. februar 1999 meddelte Kommissionen Det Forenede Kongeriges regering, at den anså de særlige beføjelser, som den var tillagt i henhold til BAA's vedtægter, for at være i strid med EF-traktatens bestemmelser om frie kapitalbevægelser og etableringsfrihed. Kommissionen opfordrede derfor regeringen til at fremsætte sine bemærkninger inden for en frist på to måneder.\n14 Det Forenede Kongeriges regering besvarede ikke denne åbningsskrivelse.\n15 Den 6. august 1999 fremsatte Kommissionen derfor en begrundet udtalelse, hvori den opfordrede medlemsstaten til at efterkomme den inden for en frist på to måneder.\n16 Ved skrivelse af 5. november 1999 besvarede Det Forenede Kongeriges regering den begrundede udtalelse. I skrivelsen gjorde regeringen gældende, at medlemsstaterne har ret til i national selskabsret at fastsætte de væsentligste kendetegn for aktier i private selskaber, som handles på markedet, og at udøvelsen af denne ret ikke hindrer adgangen til markedet for disse aktier.\n17 Dette svar fandt Kommissionen ikke tilfredsstillende, hvorfor den har anlagt nærværende sag ved Domstolen.\n18 I stævningen har Kommissionen indledningsvis henvist til meddelelse 97/C 220/06 af 19. juli 1997 om visse juridiske aspekter ved EU-interne investeringer (EFT C 220, s. 15, herefter »meddelelsen fra 1997«). I meddelelsen har Kommissionen tilkendegivet sin opfattelse vedrørende fortolkningen af traktatens bestemmelser om de frie kapitalbevægelser og etableringsfriheden på dette område i forbindelse med privatiseringen af en offentlig virksomhed.\n19 Bestemmelserne i artikel 40 i BAA's vedtægter om begrænsning af muligheden for at erhverve stemmeberettigede aktier i dette selskab og den i disse vedtægters artikel 10 fastsatte godkendelsesprocedure med hensyn til overdragelse af dets aktiver, kontrollen med dets datterselskaber og selskabets likvidation opfylder ifølge Kommissionen ikke de betingelser, der er nævnt i meddelelsen fra 1997, og er derfor i strid med artikel 43 EF og 56 EF.\n20 De omhandlede nationale bestemmelser kan, selv om de finder anvendelse uden forskel, skabe hindringer for etableringsfriheden for personer, der er hjemmehørende i andre medlemsstater og for de frie kapitalbevægelser inden for Fællesskabet, idet de kan gøre det vanskeligt eller i det mindste mindre tiltrækkende at udøve disse friheder. For så vidt angår de frie kapitalbevægelser henviser Kommissionen til bilag I til direktiv 88/361, der dels omhandler porteføljeinvesteringer, dvs. erhvervelse af aktier uden at have til hensigt at påvirke selskabets drift, dels direkte investeringer, der er kendetegnet ved, at de erhvervede aktier giver indehaveren mulighed for faktisk deltagelse i selskabets drift eller i kontrollen med selskabet.\n21 Ganske vist kan medlemsstaterne i medfør af de undtagelser, der er fastsat i traktaten, under visse omstændigheder, der er knyttet til udøvelsen af offentlig myndighed, til ordre public, til beskyttelsen af den offentlige sikkerhed og til beskyttelsen af folkesundheden, fastsætte restriktioner for disse friheder, men disse undtagelser skal fortolkes indskrænkende, og deres rækkevidde kan ikke ensidigt fastsættes af medlemsstaterne. I øvrigt skal de opfylde kriteriet om forholdsmæssighed, være i overensstemmelse med retssikkerhedsprincippet og må ikke udelukkende iværksættes for at tjene økonomiske formål (jf. dom af 31.3.1993, sag C-19/92, Kraus, Sml. I, s. 1663, og af 30.11.1995, sag C-55/94, Gebhard, Sml. I, s. 4165).\n22 Det er Kommissionens opfattelse, at artikel 40 i BAA's vedtægter klart er uforenelig med traktatens bestemmelser. Det Forenede Kongeriges regering har i denne forbindelse end ikke påberåbt sig nogen almen interesse eller gjort særlige omstændigheder gældende for at godtgøre en sådan foranstaltning.\n23 På samme måde tillægges Det Forenede Kongerige i henhold til artikel 10(2) i BAA's vedtægter, hvorefter en række vigtige beslutninger vedrørende selskabets virksomhed betinges af en godkendelse fra særaktionærens side, et fuldstændigt frit skøn, hvis rækkevidde ikke er afgrænset. Dette skøn begrænser den mulighed, der dog er uløseligt forbundet med direkte investeringer, som andre aktionærer har for at deltage i virksomhedens ledelse. Bestemmelsen gør det derfor vanskeligere eller mindre tiltrækkende at udøve de pågældende friheder.\n24 Med hensyn til det argument, der er fremført af Det Forenede Kongeriges regering i svaret på den begrundede udtalelse, nemlig at anvendelsen af de selskabsretlige instrumenter, der bruges i privatretlig sammenhæng, som udgangspunkt ikke er omfattet af de i traktaten opstillede krav, har Kommissionen gjort gældende, at selv om de pågældende foranstaltninger faktisk er tilladt i henhold til den nationale selskabsret, følger de ikke af en sædvanlig anvendelse af denne ret, men er blevet vedtaget af medlemsstaten i form af lovgivning og skal derfor anses for en statslig adfærd.\n25 I svarskriftet har Det Forenede Kongeriges regering anført, at de rettigheder, der er tillagt særaktionæren ved artikel 10 og 40 i BAA's vedtægter, ikke udgør begrænsninger af de i traktaten fastsatte friheder. Søgsmålet savner derfor grundlag og Det Forenede Kongerige bør frifindes.\n26 Regeringen har forklaret, at der i henhold til gældende national selskabsret i Det Forenede Kongerige kan findes flere aktieklasser, og at de hertil knyttede rettigheder kan være forskellige, både for så vidt angår andelen i selskabets overskud og deltagelsen i driften af selskabet. Den i sagen omhandlede særlige aktie er blot omfattet af en af disse aktieklasser. Navnlig stemmeløse aktier er helt almindelige i visse selskaber.\n27 De omtvistede foranstaltninger er fuldt ud i overensstemmelse med fællesskabsretten, idet de finder anvendelse på alle borgere i medlemsstaterne, uden forskel under hensyn til nationalitet, og ikke begrænser adgangen til markedet. Det er derfor ikke nødvendigt at begrunde foranstaltningerne.\n28 Kommissionen går ud fra den fejlagtige opfattelse, at enhver foranstaltning, der gør udøvelsen af de grundlæggende friheder vanskeligere eller mindre tiltrækkende, skal begrundes i forhold til de krav, der stilles i henhold til proportionalitetsprincippet, selv om disse kun finder anvendelse på foranstaltninger, der begrænser adgangen til markedet. På området for frie varebevægelser berigtigede Domstolen ved dom af 24. november 1993, Keck og Mithouard (forenede sager C-267/91 og C-268/91, Sml. I, s. 6097), en for vidtgående anvendelse i Domstolens praksis. Lægges det synspunkt til grund, som Kommissionen har gjort gældende i denne sag, vil det medføre, at alle vanskeligheder, der førte til den nævnte dom, vil gentage sig på samme måde i forbindelse med etableringsfrihed og frie kapitalbevægelser.\n29 I nærværende sag udgør hverken de privatretlige regler, der fastsætter kendetegnene for aktier, der omsættes på markedet, eller regler, hvorefter særaktionærer har ret til at deltage i vedtagelsen af et selskabs beslutninger, eller i henhold til hvilke der kræves samtykke fra disse aktionærer, inden bestemte beslutninger vedtages, begrænsninger i adgangen til markedet.\n30 De rettigheder, særaktionæren kan udøve i medfør af artikel 10 i BAA's vedtægter, er hverken en hindring for etableringsfriheden eller for de frie kapitalbevægelser, idet selskaberne ikke er forpligtet til at sælge deres aktiver, og idet der ikke, før aktiverne udbydes på markedet, kan foreligge en tilsidesættelse af potentielle erhververes grundlæggende friheder. En hindring af disse friheder foreligger alene, såfremt en bestemt person skal indhente en godkendelse for at kunne erhverve aktiverne, når de sælges på markedet, hvilket ikke er tilfældet i denne sag.\n31 Det Forenede Kongeriges regering har gjort gældende, at særaktionærens rettigheder i henhold til artikel 10 i BAA's vedtægter, hvorefter der kræves et forudgående skriftligt samtykke fra regeringen inden vedtagelsen af bestemte beslutninger i selskabet, fuldt ud er i overensstemmelse med de almindeligt gældende selskabsretlige regler i Det Forenede Kongerige, i henhold til hvilke det er tilladt at udbyde aktier i forskellige klasser. Det er uden betydning, om sådanne regler er »sædvanlige« eller ej. BAA's vedtægter er ikke national lovgivning og kan ikke sidestilles hermed. Medlemsstaterne kan inden for rammerne af privatretlige kontrakter udøve økonomisk virksomhed på samme grundlag som private erhvervsdrivende. I mangel af en harmonisering af de nationale selskabsretlige regler kan et selskab, der udsteder aktier, ikke i henhold til fællesskabsretten pålægges at give markedet mulighed for at overtage kontrollen med selskabet eller at tillægge disse aktier alle de rettigheder, som faktiske eller potentielle investorer måtte ønske dem tillagt.\n32 Samme vurdering gør sig gældende for artikel 40 i BAA's vedtægter. Bestemmelsen har til formål i henhold til gældende selskabsret at definere kendetegnene ved de aktier, der sælges på markedet, og ikke at underkaste en bestemt investors erhvervelse af en kapitalandel et krav om godkendelse og dermed begrænse adgangen til markedet for disse aktier.\n33 Kommissionen har i replikken gjort gældende, at der ikke kan være tvivl om, at de pågældende foranstaltninger begrænser adgangen til markedet for investorer fra andre medlemsstater og gør udøvelsen af de pågældende friheder mindre tiltrækkende. Eftersom de pågældende beføjelser udøves af Det Forenede Kongerige som stat, er det uden betydning, at de udøves gennem national selskabsret.\n34 De principper, Domstolen har fastslået i Keck og Mithouard-dommen, finder ikke anvendelse i denne sag. Denne dom vedrørte et særligt tilfælde af nationale former for salg i relation til de frie varebevægelser. Selv om det antages, at disse principper finder anvendelse på frie kapitalbevægelser og på etableringsfriheden - hvilket Domstolen allerede har udelukket i flere domme, som f.eks. dom af 10. maj 1995, Alpine Investments (sag C-384/93, Sml. I, s. 1141, præmis 36-38), og af 15. december 1995, Bosman (sag C-415/93, Sml. I, s. 4921, præmis 103) - kan det konstateres, at genstanden for denne sag ikke er de nærmere bestemmelser om erhvervelse og udnyttelse af aktier, men det forhold, at selve muligheden for at erhverve aktierne anfægtes, hvorved en grundlæggende bestanddel af de pågældende friheder ophæves, og der pålægges en reel begrænsning af udøvelsen af dem.\n35 I duplikken har Det Forenede Kongeriges regering fremhævet, at den omtvistede særlige aktie indgår som et led i de muligheder, der tilbydes i national selskabsret, hvorfor det ikke er nødvendigt at begrunde de pågældende foranstaltninger. Såfremt den særlige aktie kunne anfægtes, ville det samme gøre sig gældende for alle andre aktieklasser med stemmerettigheder, der på den ene eller anden måde kunne anses for at være mere vidtrækkende end rettighederne for en anden aktieklasse. Kommissionens synspunkt fører til, at de almindelige aktionærer med hjemmel i traktaten kan genforhandle de rettigheder, der er knyttet til de aktier, de har købt.\n36 Under retsmødet har Det Forenede Kongeriges regering endvidere understreget, at ordningen med forudgående samtykke ikke har nogen indflydelse på den uafhængige, daglige ledelse af BAA, og at den tager sigte på situationer, der er for usikre og indirekte til at kunne udgøre en restriktion for de i traktaten fastsatte friheder.\n37 Kommissionen har under retsmødet anført, at den er enig i de vurderinger, som Domstolen efter anlæggelsen af nærværende sag har givet udtryk for i domme, der er afsagt i lignende sager, nemlig domme af 4. juni 2002, Kommissionen mod Portugal (sag C-367/98, Sml. I, s. 4731), Kommissionen mod Frankrig (sag C-483/99, Sml. I, s. 4781), og Kommissionen mod Belgien (sag C-503/99, Sml. I, s. 4809). Domstolen har i disse domme fastslået, at ordninger med forudgående godkendelse som i den foreliggende sag er uforenelige med de frie kapitalbevægelser.\n38 Det skal indledningsvis bemærkes, at artikel 56, stk. 1, EF iværksætter de frie kapitalbevægelser mellem medlemsstaterne indbyrdes og mellem medlemsstaterne og tredjelande. Bestemmelsen fastsætter i dette øjemed, at inden for rammerne af bestemmelserne i traktatens kapitel vedrørende »Kapital og betalinger« er alle restriktioner for kapitalbevægelser mellem medlemsstaterne indbyrdes og mellem medlemsstaterne og tredjelande forbudt.\n39 Selv om traktaten ikke definerer begreberne kapitalbevægelser og betalinger, er det ubestridt, at direktiv 88/361 sammen med nomenklaturen, som er indeholdt i direktivets bilag, udgør en vejledning hvad angår definitionen af begrebet kapitalbevægelser (jf. dom af 16.3.1999, sag C-222/97, Trummer og Mayer, Sml. I, s. 1661, præmis 20 og 21).\n40 Af punkt I og III i nomenklaturen i bilag I til direktiv 88/361 og af de forklarende bemærkninger i bilaget fremgår det, at direkte investeringer ved erhvervelse af kapitalinteresser i en virksomhed i form af aktier samt erhvervelse af værdipapirer, der handles på kapitalmarkedet, udgør kapitalbevægelser i traktatens artikel 56 EF's forstand. Ifølge de forklarende bemærkninger er navnlig direkte investeringer karakteriseret ved muligheden for faktisk deltagelse i et selskabs drift og i kontrollen hermed.\n41 I lyset af disse betragtninger skal det først undersøges, om ordningen i henhold til BAA's vedtægters artikel 40, der udelukker en anden person end en person med tilladelse fra at erhverve eller have en interesse i aktier i BAA, som giver ret til at råde over mere end 15% af stemmerne, udgør en restriktion for de frie kapitalbevægelser mellem medlemsstaterne. For det andet skal det undersøges, om den nationale forvaltnings forudgående godkendelse af de beslutninger, der er omhandlet i artikel 10(2) i disse vedtægter, bl.a. om frivillig likvidation af selskabet, ændring af bestemmelserne i de nævnte vedtægter om de rettigheder, der er knyttet til den særlige aktie, om overdragelse af en af selskabet ejet lufthavn samt om afkald på muligheden for at udøve mere end halvdelen af stemmerne i et datterselskab, der ejer en lufthavn, ligeledes udgør en restriktion for kapitalbevægelserne mellem medlemsstaterne.\n42 Det Forenede Kongeriges regering har gjort gældende, at den pågældende ordning finder anvendelse uden hensyn til nationalitet. Der er derfor ikke tale om en forskelsbehandling for så vidt angår personer, der er hjemmehørende i andre medlemsstater. Ordningen udgør derfor ikke en restriktion for de frie kapitalbevægelser.\n43 Dette argument kan ikke tages til følge. Det fremgår af dommen i sagen Kommissionen mod Portugal, præmis 44, og dommen i sagen Kommissionen mod Frankrig, præmis 40, at forbuddet i artikel 56 EF rækker længere end en ophævelse af en ulige behandling af aktørerne på det finansielle marked på grundlag af deres nationalitet.\n44 En ordning som den i artikel 40 i BAA's vedtægter omhandlede, der begrænser erhvervelsen af kapitalandele, eller som på anden måde indskrænker muligheden for en faktisk deltagelse i et selskabs drift og kontrollen hermed, som det er tilfældet med ordningen med forudgående godkendelse i disse vedtægters artikel 10(2), udgør en restriktion for de frie kapitalbevægelser.\n45 Navnlig kan Det Forenede Kongeriges regerings argument, hvorefter de pågældende foranstaltninger ikke begrænser adgangen til markedet i Keck og Mithouard-dommens forstand, ikke tiltrædes. De pågældende foranstaltninger svarer ikke til de bestemmelser vedrørende former for salg, som i denne dom blev anset for at falde uden for anvendelsesområdet for EF-traktatens artikel 30 (efter ændring nu artikel 28 EF).\n46 Ifølge den nævnte dom er anvendelsen på varer fra andre medlemsstater af nationale bestemmelser, som på importmedlemsstatens område begrænser eller forbyder bestemte former for salg, ikke egnet til at hindre handelen mellem medlemsstaterne, forudsat at bestemmelserne for det første finder anvendelse på alle berørte erhvervsdrivende, der driver virksomhed i indlandet, og for det andet, at de såvel retligt som faktisk påvirker afsætningen af indenlandsk fremstillede varer og varer fra andre medlemsstater på samme måde. Begrundelsen herfor er, at en sådan anvendelse ikke kan antages at hindre de sidstnævnte varers adgang til importmedlemsstaten eller medføre større ulemper i denne henseende end for indenlandsk fremstillede varer (Alpine Investments-dommen, præmis 37).\n47 Selv om de omtvistede restriktioner vedrørende foretagelse af investeringer finder anvendelse uden forskel på såvel hjemmehørende som ikke-hjemmehørende personer, kan det dog konstateres, at de påvirker situationen for den, der erhverver en kapitalandel som sådan, og derfor kan afholde investorer fra andre medlemsstater fra at foretage sådanne investeringer, og at de følgelig opstiller betingelser for adgangen til markedet (jf. ligeledes dom af dags dato, sag C-463/00, Kommissionen mod Spanien, trykt i dette bind af Samling af Afgørelser, præmis 61).\n48 Det Forenede Kongeriges argument, hvorefter der i den foreliggende sag udelukkende er tale om anvendelse af selskabsrettens privatretlige instrumenter, kan ikke tiltrædes. De pågældende foranstaltninger følger ikke af en normal anvendelse af selskabsretten. BAA's vedtægter skulle i medfør af Airports Act 1986 godkendes af Secretary of State, hvilket faktisk skete. Under disse omstændigheder har medlemsstaten i det konkrete tilfælde handlet i sin egenskab af offentlig myndighed.\n49 Det kan derfor fastslås, at den omhandlede ordning udgør en restriktion for kapitalbevægelserne i artikel 56 EF's forstand. Da Det Forenede Kongeriges regering udtrykkeligt har tilkendegivet, at den som begrundelse ikke vil påberåbe sig eventuelle tvingende almene hensyn, er det ikke nødvendigt at efterprøve en sådan begrundelse.\n50 Det kan derfor fastslås, at Det Forenede Kongerige har tilsidesat sine forpligtelser i henhold til artikel 56 EF, idet det har opretholdt bestemmelser, der begrænser muligheden for at erhverve stemmeberettigede aktier i selskabet BAA, såvel som godkendelsesproceduren for overdragelse af dette selskabs aktiver, kontrollen med dets datterselskaber og selskabets likvidation.\n51 Kommissionen har desuden nedlagt påstand om, at der fastslås en tilsidesættelse af artikel 43 EF, nemlig af etableringsfriheden, for så vidt denne angår virksomheder.\n52 Det bemærkes i denne forbindelse, at for så vidt som de omtvistede bestemmelser indebærer restriktioner for etableringsfriheden, er disse restriktioner en direkte følge af de ovenfor behandlede hindringer for de frie kapitalbevægelser, som de er uløseligt forbundet med. Da det er fastslået, at artikel 56 EF er tilsidesat, er det således ufornødent at foretage en særskilt prøvelse af foranstaltningerne i lyset af traktatens bestemmelser om etableringsfrihed.\n5354 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Det Forenede Kongerige tilpligtes at betale sagens omkostninger, og Det Forenede Kongerige har tabt sagen, bør det pålægges Det Forenede Kongerige at betale sagens omkostninger.\n1) Det Forenede Kongerige Storbritannien og Nordirland har tilsidesat sine forpligtelser i henhold til artikel 56 EF, idet det har opretholdt bestemmelser, der begrænser muligheden for at erhverve stemmeberettigede aktier i selskabet BAA plc, såvel som godkendelsesproceduren for overdragelse af dette selskabs aktiver, kontrollen med dets datterselskaber og selskabets likvidation.


Kuala Lumpur - Malaysias hovedstad - Dag 08 Ny side 1\nVågnede klokken lidt i otte. Jeg lå lidt og kiggede TV, de advarede stadigt folk mod at gå ud, hvis det ikke var nødvendig. Jeg kiggede ud af vinduet, der var ingen sol at se, men jeg kunne da svagt skimte Menara Kuala Lumpur. Jeg havde besluttet mig for jeg ville besøge National Museet. Så efter mit sædvanlige morgenritual, bad, barbering, rent tøj og lidt morgenmad, tog jeg af sted.\nÅh nej ikke igen.\nDa jeg kom lidt op ad gaden blev jeg stoppet af en dame, hun spurgte mig hvor jeg kom fra. Åh nej ikke igen. Denne gang besluttede jeg at drille lidt så jeg sagde jeg kom fra Sverige, hun sagde straks Stockholm (de kan deres geografi, eller hvad). Ha ha - nej sagde jeg: Malmø, allerede der forvirrede jeg hende lidt! Så kom historien endnu en gang, hun havde en søster der snart skulle til Stockholm for at arbejde som sygeplejerske og deres gamle mor var meget urolig for hende, sådan rejse alene til et fremmet land. Så kom den igen: Om jeg ikke ville tage med hende hjem og fortælle hendes mor det. Til det svarede jeg at jeg var ked af det, men jeg havde boet i Berlin de sidste 25 år, så jeg vidste ikke meget om Sverige mere. Total sejr! Skuffelsen stod tydeligt malet i hendes ansigt! Da hun sagde farvel, kunne jeg ikke dy mig for med et stort grin, at ønske hendes søster held og lykke med sit ophold i Sverige. Men jeg fandt desværre stadig ikke ud af hvad det plat nummer går ud på.\nJeg traskede videre der ud ad, men py ha hvor var det lummervarmt, og osen var også slem, det er egentligt utroligt at de omkring liggende lande finder sig i det, det er jo en tilbagevendende "begivenhed" hvert eneste år. Sjovt nok gik jeg bare uden at have et kort over byen, men jeg havde dog en fornemmelse for i hvad retning det lå. Turistinformationskontoret skulle også ligge på vejen der ud ad, det viste sig at det var flyttet, på et skilt stod der 300 m og en pil der pegede i retning af National Museet.\nOrang Asli Arts and Craft Museum stod der på skiltet udenfor det lille museum. Den var ret lille, så lille at jeg følte jeg ikke havde taget mere end ti skridt før jeg stod ved indgangen igen. Museet rummer brugskunst fremstillet af forskellige minoritets grupper fra hele Malaysia, der var en del plancher som beskrev og placerede de forskellige minoritetsgrupper på landkortet, desuden var der en del fotos af ældre dato, som også dokumenterede deres ret primitive dagligliv. Der kørte også en video, der i sort hvide billeder også fortalte noget om dagliglivet for de forskellige stammer. Blandt andet fortalte video at der nu kun var 123.000 tilbage af der oprindelige befolkning som en gang var på 23 millioner! Det kan man vist kalde etnisk udrensning.\nJeg fortsatte ind på National museet område, her gik jeg først hen til Turistinformationen, måske kunne jeg få lidt mere at vide om Kuala Lumpur. Ha ha - jeg fik blandt andet et turistkort over Kuala Lumpur, samt en plan over metro nettet, nå bedre sent end aldrig.\nDerefter besøgte jeg et hus der blev kaldt Isatan Satu som har tilhørt Sultan Zainal Abdin III og stammer fra 1884. Det nuværende museum har haft danskeren Arne Dyhrberg som planlægger og rådgiver. Museet er bygget på tomten efter det gamle Sclangor museum, der blev ødelagt under anden verdenskrig. Det nye museum blev åbnet i 1963 og har et enormt minangkabau-tag og to facademure på 5x35 m, dækket af italiensk mosaik som flankerede hovedindgangen. Entreen var på 2 RM, museet er værd at bruge et par timer på, især de sociale og kulturelle afdelinger, der også omfatter et stort afsnit med nonya og babas, den enestående kultur, der opstod ved en sammensmeltning af kinesiske og malaysiske traditioner.\nDer er også en komplet rekonstruktion af en malaysisk kampong (landsby), og i den anden ende af den sociale skala, en scene fra hoffet, komplet med antikke dragter med guld og silke. Også malaysiske fritidsbeskæftigelse og sportsgrene er repræsenteret, og der findes en detaljeret fremstilling af skyggeteatrets historie, med udstillinger fra Tyrkiet, Indien, Indonesien, Thailand og Malaysia. Blandt de blandede genstande der var udstillet, var hovedskallen af en elefant, der skal have afsporet et tog. Der er også en amok-indfanger, et skræmmende instrument som blev til at indfange og uskadeliggøre en person, der er gået amok. (Se billedserien under Billedarkiv.)\nDer var også en udstilling af noget de kaldte Perak manden, på plakaten stod der yderligere: og andre forhistoriske skeletter. Undskyld mig, men jeg fandt dele af udstillingen meget underlødig, tænk en gang, de havde sgu sat røde pære i nogen af kranierne! Et af skeletterne var anbragt i en gyngestol! Kan du forestille dig Gravballe manden med spotlight ud af øjnene - helligbrøde!\nJeg ville tilbage samme vej som jeg var kommet, men lidt væk på min højre hånd kunne jeg se noget der lignede et kirkespir. Jeg besluttede at forsøge at komme der over, det var svært, fordi vejene var ret brede og der kørte mange biler, det lykkedes til sidst, fordi jeg fandt et sted hvor der var trafiklysreguleret fodgængerovergange!\nChurch of the Holy Rosary.\nChurch of the Holy Rosary var navnet på kirken, og var katolsk. Den lå indeklemt med en parkeringsplads som nabo, den lå lidt tilbagetrukket med en stort græsplæne foran. Jeg troede egentlig kirken var lukket, men til sidst fandt jeg ud af at der var en indgang i sideskibet. Først troede jeg at jeg forstyrrede et bryllup fordi der gik et ungt par rundt, iført brudeudstyr og med i fotograf i hælene på dem. Men det viste sig kun at være noget der skulle bruges til noget reklame. Det første jeg bemærkede da jeg kom ind, var de mange glasmosaikker der var i de fleste vinduer, jeg havde god tid til at gå uforstyrrende rundt og studere dem nærmere, fordi jeg var den eneste besøgende i kirken. En pudsig ting jeg bemærkede ved udgangen var et skilt hvorpå der stod: "Beware of pickpockets". Oh kommer sådan nogen også i kirke?\nJeg var ved at være lidt træt og jeg svedte som død og helvede, så jeg begyndte at søge hjem mod mit hotel, jeg gjorde dog et stop igen ved Central Market, jeg trængte til at blive kølet lidt af og slippe lidt for osen. Selvom jeg ikke havde spist frokost, var jeg ikke sulten, så det blev til en kop kaffe og en kage af en ubestemmelig slags. Dejligt at sidde lidt ned og hvile benene. Der var heldigvis ikke så langt hjem til mit hotel, men jeg stak lige ind i en SevenEleven butik, hvor jeg købte lidt drikkelse, lige nok til at holde væskebalancen i orden.\nTilbage på hotellet.\nDa jeg kom ind i receptionen, råbte min canadiske ven på mig, han præsenterede mig for en franskmand og en brasilianer, franskmanden talte lidt engelsk, men brasilianeren talte kun portugisisk. Gu' ved hvordan han klarer den? Jeg sad og snakkede lidt med canadieren , han var godt nok meget speciel, for ikke at sige skrub skør. Nå - på et tidspunkt sivede jeg op på mit værelse, jeg trængte til et bad, og få skiftet til noget tørt tøj. Det var helt rart og forfriskende, så jeg besluttede mig for at gå en tur men jeg var ikke mere end lige kommet ud ad døren, før et gevaldigt torden og regnvejr satte ind, så jeg luskede tilbage til mit hotelværelse, måske kunne regnen rense luften lidt. Jeg forslog ventetiden med at kigge fjernsyn.\nDa det var holdt op med at regne, gik hen Internetcafeen. Da det var sidste aften i Malaysia, sendte jeg de sædvanlige hilsner hjem til slægt og venner, jeg vidste ikke rigtig hvornår og hvor jeg fandt den næste Internetcafe igen.\nJeg gik hen til min sædvanlige restaurant, som for øvrigt hed China Town Food Centre. Her bestilte jeg en Beef zizzler med grøntsager, ris og en stor Tiger Beer. Min bøf ankom, det røg kraftigt fra den pande den blev serveret på, så alle de omkringsiddende inklusiv mig selv, begyndte at hoste og hvæse. Det kan man kalde varm mad. Det gode ved den måde øllet blev serveret på var, at flasken stod i en spand med is, men det var også nødvendigt fordi øllet blev hurtigt varmt her. Jeg faldt i snak med et hollandsk ægtepar der lige var ankommet, de ville kun være her i byen et par dage, så ville de tage ned sydpå for at ende nede i Singapore, inden de tog til videre til Filippinerne.\nJeg havde lidt malaysisk valuta tilbage så jeg besluttede at shoppe lidt, det blev til 4 DVD'er, de kostede hvad der nogenlunde svarer til en tier stykket. Kvaliteten var i top og alle med det originale lydspor, alt i alt en god handel.\nJeg gik tilbage til hotellet, det var afrejse dag i morgen, så jeg gik i gang med at reorganisere min kuffert, så var det kun toiletsagerne der skulle pakkes ned. Jeg tømte alle mine digitale memorycard over på min harddisk, så de var klar til min fortsatte rejse i Thailand. Jeg havde stadig en dåseøl tilbage, den blev stille aflivet, alt imens jeg kiggede fjernsyn. På et tidspunkt var det tid til at lægge mig til at sove. Godnat Mogens


smaaskridt.dk: Priser | de3faktorer.dk\nPosted on 29. december 2009 by Carsten\nEn ny stjerne på slankehimlen er igang med at se dagens lys.\nOg faktisk med ganske fornuftige priser til følge.\nMin almindelige købmands snusfornuft siger mig, at priserne er ganske fornuftige set i forhold til de andre internet-koncepter som findes.\nSer man endvidere på indholdet af produktet (afprøvet via gratis-tilbuddet), så er ens egen indsats faktisk ligeså stor som ved alle de andre koncepter.\nMed den store forskel, at du ikke får udstukket faste rammer du skal agere indenfor. Du får valgmuligheder ud fra det udgangspunkt du har og den retning du ønsker at gå i.\nDu bliver heller ikke lovet nogen helt fantastiske ting, men du får serveret faktuelle oplysninger som du så kan omsætte til praktiske tiltag i netop helt din hverdag. Uanset hvordan den så end måtte se ud.\nSkulle der ske det, at du har en situation, løsning, problemstilling som ikke allerede er beskrevet, jamen så kan du selv være med til at knytte et vægtmæssigt sikkerhedsnet for dig selv og andre på en sådan måde at dine små skridt bliver til andres små skridt.\nDet smarte ved smaaskridt.dk er, at man netop ikke skal marchere i en bestemt retning i en bestemt hastighed som en flok lemminger henimod den næste vægtøgning som er resultatet af slankekure som de er flest.\nHvis du allerede er godt igang med vægttab og er godt tilfreds med din retning og hastighed, så er der ingen grund til at købe et abonnement hos smaaskridt.dk\nHvis du tilgengæld er aktivt søgende efter en vægttabs-metode som tager udgangspunkt i dig og din hverdag, som tager højde for de ressourcer og muligheder som du har adgang til, så bør du afprøve det gratis tilbud.\nHvis du ikke er aktivt søgende og dermed er ligeglad, så havde du ikke engang gidet læse www.de3faktorer.dk 🙂\nNB: Jeg er stadig ikke på nogen måde økonomisk bundet op på smaaskridt.dk. sandsynligvis køber jeg en 12 måneders periode og bliver aktiv på www.smaaskridt.dk’s debatsider. Men særlige fordele får jeg hhv. ønsker jeg ikke at få af Per Brændgaard som er sitets ophavsmand.\nThis entry was posted in Hjerne, Hjerte, Indkøbskurv. Bookmark the permalink.\n← Wii med mening\n6 thoughts on “smaaskridt.dk: Priser”\n29. december 2009 at 10:32\nJeg synes (se min kommentar fra tidligere) at dette bare er endnu et eksempel på danskernes måde at ville have tingene tilpasset dem fremfor selv at gøre den INDSATS det vitterligt kræver at tabe sig. Hvis de vil være 10 år om lige så mange kilo, fint nok, men jeg vil ikke!!!\n29. december 2009 at 12:45\nDeborah, hvem skulle man ellers have tingene tilpasset, hvis ikke sig selv? Selv har jeg tabt 14 kg på en måde der ligner små skridt og holdt de nu i over 2 år, + – et par kilo. Om 10 år er jeg ret sikker på at min vægt og form er helt fin. Små skridt er IKKE lig med ingen indsats, og det at man taber sig i sit eget tempo er kun en fordel, fordi man så får tid til at få psyken med.\nCarsten har du set, at Lene hansson også er startet på nettet?\n29. december 2009 at 12:46\njeg syntes nu, at smaaskridt.dk har en ganske anden tilgang til vægttab end alle de slankekoncepter jeg kender.\nVed smaaskridt tager man netop udgangspunkt i det sted hvor den enkelte står. Man “udnævner” den enkelte til chefen for vægttabs-processen og smaaskridt er bare værktøjskassen som tages i brug for at resultaterne kommer.\nDer lægges op til, at man selv tager et ansvar…og vigtigst: man høster al afkastet selv i form af bedre helbred og afledte effekter på det mentale plan.\nJeg kan kun anbefale, at du tager imod den 1 måneds gratis-tilbud og kigger lidt omkring på sitet. Ta’ lige in mente, at sitet er ret nyt, hvorfor der naturligvis kan være nogen ting som ikke er finpudset endnu og andre ting som virker lidt påbegyndt, men ikke helt så aktive som de kan være.\n29. december 2009 at 17:54\nNår jeg nu har lagt “hårdt ud” med min kritik, må jeg jo også hellere se, hvad det er. Når det er sagt, så er folk forskellige, og selvfølgelig (Inger) kan det da lykkes på den måde også. Jeg siger bare, at jeg personligt ihvertfald har brug for at udstikke ret stramme rammer, for ellers kører det af sporet for mig og det har jeg også set det gøre for en del andre. Det var det, der er min pointe!\n29. december 2009 at 22:18\nSmåSkridt-konceptet er ikke nogen hindring for at opsætte stramme rammer.\nNår det er stramme rammer du har brug for, så står det dig frit for at opsætte stramme rammer.\nDet som taler imod stramme rammer er, at efterlevelsesgraden på lang sigt er temmelig lille og de oprindelige overvægtsfremmende vaner ikke bliver afløst af et sæt vaner som understøtter normalvægtsfremmende adfærd.\n1. januar 2010 at 11:10\nJa, jeg har set LH’s internetprodukt. Meget komplekst at få overblik over og ikke spor billigt.


Din aktive deltagelse – Skrivecoach Lene Frandsen\nJeg sætter mig forsigtigt midt i disen og placerer min kaffekop. I dag tænder jeg nyt lys og siger farvel til Brigids stage for denne gang. Det hvide, det røde og det grønne lys er brændt ud og Imbolc er for længst passeret. Jeg placerer det nye lys i forårsgrønt midt på bakken omgivet af mine solhvervssten, symbolerne for tillid, forbindelse og frihed. Og det er netop det, jeg ønsker mig af dagen i dag. At genskabe den forbindelse, der er så essentiel.\nDer er mange måder at gøre det på. Selv åbner jeg døren til stilheden, den knirker lydløst og da jeg træder indenfor, flyder disen ud som et mælkehvidt tæppe af fugt og tidligt forår. Vi nærmer os forårsjævndøgn, som for mig er det egentlige tidspunkt for forårets kommen. Her balancerer naturen energien og vi opfordres til at søge samme balance i os selv. Det ved jeg, men først må jeg have genskabt forbindelsen.\nMin aktive deltagelse er en forudsætning. Min intention og at jeg faktisk møder op, gør forskellen. Det sker ikke af sig selv. Og ofte må jeg kravle over mure af modstand, jeg må adressere frygten og se min skygge i øjnene.\nDet sker på skriverejsen som i livet, der er ingen forskel. Men på skriverejsen kan jeg invitere fortællingerne til at hjælpe mig, jeg kan påkalde mig hjælpere og endda bruge de gamle myter og symboler som støtte på min vej. Fortællinger forklarer ikke på en direkte måde, de viser per eksempel. Derfor er de så kraftfulde, vores sjæl genkender dem og deres helende egenskaber, længe inden vi måske opdager det mentalt. Det er ikke altid noget, vi kan sætte en finger på, men vi kan mærke det ved en forunderlig genklang, en dyb resonans eller et strejf af berøring.\nJeg kan lære at lytte og blive bedre til at høre. Skærpe min intention og min fornemmelse for de subtile toner, der altid spiller bag den høje musik i en fortravlet verden.\nFremmøde og historiemedicin\nDet er blandt andet derfor, jeg er så begejstret for fortællingens kraft og den historiemedicin, den tilbyder. Og det er så fint at opleve, hvordan de fleste af kvinderne i skrivecirklerne finder ud af, at de gennem deres fremmøde og de små ritualer, der er med til at skabe forbindelse, kan få en direkte erfaring med både den kreative proces og etablere deres helt egen og særlige kontakt til Kilden.\nDet gøres blandt andet ved at forankre sig i både årstid og den naturlige cyklus, men som udgangspunkt er vi nødt til at have tillid til processen. Vi er nødt til at træde helt ind i den cirkel, hvor dansen danses og få direkte erfaring med trinene.\nVi må lære at lytte og skabe en oase omkring vores proces og skriverier, så vi kan høre og samtidig må vi have vished om, at vi ikke kan tænke os til det. Vi kan have formodninger, men når vi med vores intention begiver os på vej og lader ordene være vores transportmiddel, må vi også være parate til at lade os overraske. Fortællingerne tager ofte den drejning, der er nødvendig for at vi kan se. De åbner vores øjne og vores hjerter og det er ofte her vi oplever, at historien skriver sig selv. Det kan meget vel blive lidt anderledes end vi havde tænkt os, men som regel det gør godt. Her mærker vi kreativitetens kilde strømme gennem os, vi lytter til dens rislen og mærker dens kraft.\nDet sker bare. Og vi må turde lade det ske.\nJeg sætter mig forsigtigt i disen og lytter. Stirrer lidt ind i flammen på mit nye skrivelys og mærker forårets stille trin i græsset udenfor. Træerne står ubevægelige i deres stille dans, mens et par måger flyver henover marken og huset.\nBesøg af Ravnen\n”Har du mon brug for min assistance i dag” spørger hun og kommer til stede. Jeg har inviteret hende med mit fremmøde og med min intention\n”Jeg har altid brug for din assistance” udbryder jeg og mærker et suk af lettelse bølge i min krop. ”Men jeg er lidt usikker på, hvordan du kan hjælpe mig i dag. Jeg er nemlig i simrefasen og har egentlig bare tænkt mig at gå lidt med alt det, der rumsterer. Lade det opstå indefra og blive til ideer, jeg også kan manifestere i Fortællersken. Forårsholdet starter den 5. april.\nHun klikker med næbbet og tygger lidt på det, jeg har sagt. Rrrrråååå, siger hun så og ser på mig. ”Klooung.”\n”Og det betyder?” Jeg føler mig tryg ved hendes lyde og hendes selskab, selvom jeg ikke altid forstår hendes sprog. Men jeg vil gerne lære det, så jeg lytter. Lukker øjnene og forsøger at huske, for jeg har efterhånden vished om, at vi selv er bærere af den visdom, som fuglene kommer med. De bringer den til os for at vække steder i os selv, som har slumret. Sovet.\nEn urgammel visdom\n”Alle kvinder er bærere af en mystisk kraft, svarer hun prompte, en urgammel visdom som altid hvisker. Når I bliver stille nok, kan I høre stemmen hviske, men I mærker den også på andre måder. Den er som et rytmisk flow, der er forbundet med jorden. En guddommelig kraft som stærk som bølgerne, så mægtig som bjergene, så vild som den mest ufremkommelige jungle, så mystisk og dragende som månens lys og skinnende som solen. En hellig kraft som har været indestængt og begrænset i århundrede, men som er klar til vågne igen.”\nJeg nikker. Jeg kan godt mærke det. Det er ikke bare foråret, der er ved at ske, mens jeg skriver og simrer med indholdet af Fortællersken og de skriveafsæt og øvelser, som vi skal lege og arbejde med. Det er noget andet. Noget i mig og i de kvinder, som jeg har fornøjelsen af at møde på skriverejsen. Jeg lytter og ser det mellem linjerne i de fortællinger, som kvinderne deler i skrivecirklerne. Der er en rød tråd og der er en dyb og forunderlig rytme, som bliver tydeligere og tydeligere. Og det var også det, som kvinden i Vintercirklen mente, da hun beskrev det således:\n”Tornerose blev vækket af et kys, men jeg blev vækket af en pen.”\nDu må opleve den selv\n”Kan du mon sige noget mere om den mystiske kraft, vi alle er bærere af” spørger jeg hende. Det får hende til at le. Højt. Ravnen.\nDu kan også skrive dig ind i det\n“Jeg vil meget hellere invitere dig til at opleve den selv” svarer hun og klikker igen med næbbet. Du er selv inde på det, når du siger, at din aktive deltagelse er essentiel. Den er en forudsætning for at mærke kraften. Og når du møder op og forbinder dig, når du via din intention bevæger dig på vej og lader ordene være dit transportmiddel, så kan du faktisk skrive dig ind i det. Og det ved du jo, for det er netop det, som skriverejsen har været for dig. En måde at vågne på. Gradvist og via fortællingens kraft. En kraftfuld affære, ikke sandt?”\nDen evige gentagelse. Rytmen. Cirklen. Den cyklus, vi alle er en del af og som vi bevidst kan vælge at hengive os til. Det sker ikke af sig selv, for vi lever i en lineær verden. Det meste af vores liv har vi forsøgt at passe ind og få succes i en verden, som ikke passer til os og vores sande natur. Vi har mistet vores kraft og vores forbindelse til den mystiske kraft, som Ravnen taler om. Den kraft, der er som tidevandet og som bølger i sælsomme rytmer.\nDet er her, fortællingerne kan hjælpe os. Det er blandt andet det, jeg skaber rum for og i netop Fortællersken skal vi arbejde helt bevidst med at få liv i den indre fortællerske, som rummer så meget visdom. Vi må bejle lidt til hende og vi må vise os villige. For hun har slumret længe og hvem ved, måske er hun blevet lidt træt af kontinuerligt at hviske og kalde på os via længslen.\nDirekte erfaring med kreativitetens ebbe og flod\nDet er i den direkte erfaring med kreativitetens ebbe og flod, at vi mærker kraften dybt i os selv. Her får vi nemlig lov at opleve, at rejsen på ingen måde er lineær og vi heller ikke er det. Vi mærker, hvordan det hele bevæger sig i cirkler, vi lytter og hører de subtile toner af en rislende kilde, som på et tidspunkt springer ud som flod og senere bliver til et vandfald. Vi følger flodens vej til havet og vi er med hende i hvert eneste trin på rejsen.\nJeg sætter mig dybt i disen og lader den rulle ind over mig. Ravnen bliver utydelig og på et tidspunkt ser jeg hende lette og sætte kurs mod vest. Jeg forsøger ikke at holde på hende, men lader hende flyve, velvidende at hun kommer igen, når tid er. Skrivelyset brænder, flammen er rank. Når jeg stirrer længe nok ind i den orange ild, kan jeg fornemme et væsen af ren energi stirre tilbage på mig.\nMåske tænker du, at du ikke har noget at skrive om. At du ikke lever et liv, som er i overensstemmelse med din sande natur, men du har opgivet, fordi det vil kræve for meget af dig at ændre din kurs. Du har kastet håndklædet i ringet og måske ubevidst valgt at tro på de historier, der siger at du ikke er værdig og at du ikke kan.\nDet passer ikke. Men i modsætning til, hvad dine tanker fortæller dig, så er beslutningen om at møde op og tage din skrivelængsel alvorligt ikke et drastisk skridt, som vil kræve at du laver dit liv om. Det eneste, du er nødt til at gøre er at erkende, at din aktive deltagelse er essentiel. Du kan have en intention om at lytte til den hvisken og rumsteren, som du mærker dybt i dig. Du kan give den ord og vinger. Lade fortællingens kraft hjælpe og støtte dig på din skriverejse og simpelthen dedikere dig til et rum, du giver dig selv og hvor du langsomt folder det ud, der bor bag den pirrende længsel.\nMange af kvinderne, som vælger at tage på skriverejse i skrivecirklerne, gør det med en intention om at lytte til sig selv. At møde sig selv og måske undervejs skrive nye historier, som passer langt bedre til den kvinde, de er og som gør godt. De ønsker at smage historiemedicinen, som er både bitter og sød, den rummer alle smagsnuancer og lindrer der, hvor det gør ondt. Den viser dig vej, den skubber ikke til dig eller kræver dig. Den er glad, når du møder op. Når du deltager. Den viser dig dansetrinene og I øver jer sammen.\nOg som altid vil jeg sige til dig, der overvejer at tage på skriverejse: Vi skriver i livet. Vi lægger ikke livet bag os og flygter fra det, som er. Det er nok en af de vigtigste lektioner på skriverejsen. Det er en illusion at tro, at det at skrive er noget løsrevet fra det liv, vi lever. Tværtimod. I vores fremmøde udviser vi tillid, for der sker virkelig ikke noget, før vi møder op og skriver. Vi skaber rum til at skrive og være med os selv. Vi skriver det, der er og lader det forvandle sig i processen, så processen kan forvandle os.\nOg vemodet, melankolien, lys og mørke har et budskab til os Vi lærer at acceptere sårbarheden og betragte den som grobund for forvandling. Vi lærer os selv at kende gennem årstiderne skiften og den rytme, den dans, som også vi er indbudt til at danse. Med alt hvad det indebærer. Vi tager det med til skrivebordet, smerten, sorgen, hverdagen, glæder og frustrationer. Vi tager det med og dypper pennen i det. Vi åbner døren til det magiske rum, vi går ind, men vi inviterer livet med indenfor. Og her smelter det sammen. Livet og magien. Vi skriver ikke udenfor livet, vi skriver i livet. Og det er aldrig for sent at møde op og fatte pennen.\n”I hope you will go out and let stories, that is life, happen to you and that you will work with these stories. Water them with your blood and tears and your laughter until they bloom, until you yourself burst into bloom.”\nSimrebogen er som en stor gryde\nRavnen er fløjet, disen bølger over marken. Skrivelyset blafrer og simrebogen ligger ved min side. Her skriver jeg lidt af det, som rumsterer. Jeg lader mig berige af citater og jeg noterer mig pludselig indfald og ideer, der dukker op. Det er som en kæmpemæssig simregryde, der står på lavet blus og hvor jeg kan tilføje ingredienser efterhånden som de dukker op.\nTroldkvinden i os alle\nEt smil glider over mine læber, jeg føler mig lidt som en vis gammel kvinde med en helt særlig gryde af potent eliksir. Og måske er der virkelig en troldkvinde i os alle, som blot venter på at få lov at boltre sig?\nI hvert fald trives jeg ualmindelig godt ved tanken om, at alt det, jeg putter i gryden og som nu simrer i gryden på lavt blus, efterhånden vil blive til en kraftfuld og endda magisk eliksir, som jeg også kan dele ud af i Fortællersken. Forårsholdet starter den 5. april.\nJeg hvisker min intention og folder mine hænder for at understrege, at jeg mener det af hele mit hjerte.\nPhoto “Burning candle on black magic book” © Samiramay, Dreamstime\nBilledet af kvinden og ravnen er lånt hos Sharon Blackie, Mythsmakings\nDeltagelse, Den vise kvinde, Feminin visdom, Forbindelse, Fortællingens Kraft, Gudinde, Gudindecirklen, Livet, Ravnen, Uncategorized, Visdom\nDeltagelse, Din indre fortællerske, Fortællingens Kraft, Fremmøde, Gudindecirklen, Healing, Historiemedicin, Ravnen, Simregryden, Skriverejsen, Troldkvinde\n6 thoughts on “Din aktive deltagelse”\nPingback: Tillid skaber forbindelse – Skrivecoach Lene Frandsen


uro - dba.dk - Køb og Salg af Nyt og Brugt\n110 kr. 19. november kl. 16.28\nMusik uro/ bamse. Ny og ubrugt Peter Plys blød bold med optræk til musik.\nPeter Plys er en blød og rar bamse, som kan hjælpe dit barn med at falde i søvn. Han vil afspille en afslappende melodi, som der efter vil hjælpe dit barn med at finde til ro. Hvis dit barn vil, kan han let løftes, da han vejer så lidt.Alle aldre kan benytte Peter Plys bamsen.\nHans dimensioner er ca: 20 x 14 x 14 cm og har en vægt på 20 gram. Perfekt og sikker for baby at putte med når det er sovetid. Man trækker i tutten forneden og den bløde krammebold med plysbjørn spiller en blid melodi. Butiksprisen er 189 kr og den er pt udsolgt fra butikkerne.\nSend din adresse til T S. og spørg, om du kan få sendt "uro, Musik u...".\nSebra musik elefant, Sebra, ur\nStof Uro med Dyr & Spejl, uro,\nHjemmelavet sommerfugle uro, H\nuro, Goki uro (Noahs ark). Hel\nMusik uro, Ferm Living, uro, H\nmusikuro, Bellino, uro, Rigtig\nUro med musik/lys/spejl, Ukend\nMobile, Bier, uro, RIGTIG sød\nUro, Done By Deer, uro, Done B\nMusik uro, Tiny Love, uro, Uro\nMobile, bamser, uro, RIGTIG sø\nMusik uro, Ting Love, uro, Sød\nuro, Sælger 1 ny og ubrugt uro\nBaby uro, Lamaze, uro, Baby ur\nMusik-uro, TinyLove, uro, Til\nSpille uro, Jellycat, uro, Fej\nuro, playgro, uro, Kun brugt e\nNissemus, Gammel smuk retro julepynt med fint bemalede detaljer. De 2 små nuttede mus har iklædt sig julemandsdragt og den ene har gavesæk på ryggen. De er super smukke og udført i porcelæn, tror jeg. Jeg ved ikke hvor de er fra, og heller ikke præcis hvor gamle de er, men de har en del år på bagen. men de er yderst velholdte og SÅ yndige, de har naturligvis en smule aldersrelaterede brugsspor. De er ca 8 cm høje. 50 pr stk. sælges helst samlet for 100. Fra ikke-ryger hjem. Jeg sender gerne på købers eget ansvar og da købes der som ubeset. Jeg bruger som regel DBAs egen forsendelse (samarbejde med GLS), hvor du får mail, når din pakke er ankommet til din egen pakkeshop. Der er tracking på pakken, der som regel vil koste 45 kr. Jeg gemmer altid kvittering og kopi af pakkelabel.\nGlaskugler, Flotte julekugler, smuk vintage julepynt, de har en hel del år på bagen. .De fine ornamenter er alle i glas og med meget smukke originale ophæng. De er ca 5-6 cm i ø. De har hvide og blå motiver i form af hånddekorerede blomster, derudover bladmønster og linjer. Jeg har set utrolig mange vintage julekugler, men ingen som disse og med dette smukke motiv. De er ovenikøbet i fin stand med få brugsspor og jeg har en fuldtallig æske med 5 stk. (læsken er dog medtaget ). Dette er kugler, som er svære at opdrive... prisen er 40 kr pr kugle, hele æsken for 180 Jeg sender gerne på købers eget ansvar og da købes der som ubeset og kun hvis man køber for minimum 100 kr. der kan blandes fra alle annoncer. Jeg bruger som regel DBAs egen forsendelse (samarbejde med GLS), hvor du får mail, når din pakke er ankommet til din egen pakkeshop. Der er tracking på pakken, der som regel vil koste 45kr at forsende, med mindre pakken vejer over 5 kg. Jeg gemmer altid kvittering og kopi af pakkelabel.\nJulekugler, Julekugler, meget speciel og unik julepynt, håndlavet og med de smukkeste dekorationer. Nogle af disse ornamenter er gamle retro ophæng, andre er fra udlandet, med specielle dekorationsteknikker såsom velour og silkedekorationer. mm. De er stort set alle i glas og med ophæng. 1 fantastisk orange kugle med gulddekorationer og velourblomsterblade. Velur og bemaling rejser sig fra kuglen som i øvrigt er mundblæst. 1 på 6,5 cm: 60 kr 2 store specielle kobber orange ornamenter, formen er nærmest somet blad med kæmpe stjerne i midten og guldfarvet bladmønster i hele kanten. 11 cm høje. De er helt fantastiske: 45 kr stk. stor mat orange kugle med indridsede guldstjerner på bagsiden og stort Madonna / jomfru Maria med Jesusbarn motiv af silke og guldsnirkler. Ca 7,5 cm i diameter. 110 kr smukke gamle ornamenter med lang smal hals, 1 buttet løg og en stor kugle, guldfarvede og champagnefarvede : kugle 20, løg 30 kr stk 1 stort gammelt guldfarvet glasløg med riller og matbrunt metalophæng 7-8 cm højt og 1 tilsvarende rillet guldkugle med riller ca 7 cm høj: 45 kr stk 1 stort rigt dekoreret kugler udformet som et æble overfladen er nærmest små tætbesatte perler, det er så smukt og specielt: 80 kr Ligeledes 1 stor gennemsigtig løgformet glaskugle med metalophæng og dekorativt mønster 11-12 cm høj: 60 kr Tager man hele æsken får man den for 500 kr og får 100 kr rabat. Jeg sender gerne på købers eget ansvar og da købes der som ubeset. Jeg bruger som regel DBAs egen forsendelse (samarbejde med GLS), hvor du får mail, når din pakke er ankommet til din egen pakkeshop. Der er tracking på pakken, der som regel vil koste 45 kr at forsende, med mindre pakken vejer over 5 kg. Jeg gemmer altid kvittering og kopi af pakkelabel.


Anders Pedersen - Jordbor (ved Anders Pedersen Maskin- & Specialfabrik A/S)\nAnders Pedersen - Jordbor - Produkt\nANDERS PEDERSEN, MASKIN- & SPECIALFABRIK A/SFREMSTILLER JORDBOR TIL MANGE FORMÅL\nSiden midten af 60’erne har vi fremstillet jordbor til mange forskellige formål. De første jordbor blev leveret til el-selskaber til brug for boring af mastehuller. Senere er mange andre anvendelsesmuligheder kommet til: Funderings-...\nANDERS PEDERSEN, MASKIN- & SPECIALFABRIK A/S FREMSTILLER JORDBOR TIL MANGE FORMÅL\nSiden midten af 60’erne har vi fremstillet jordbor til mange forskellige formål. De første jordbor blev leveret til el-selskaber til brug for boring af mastehuller. Senere er mange andre anvendelsesmuligheder kommet til: Funderings- og piloteringsopgaver, boring af huller i forbindelse med diverse entreprenørarbejde, brøndboring, vandret boring under veje, samt i de senere år ikke mindst geotekniske undersøgelser og jordprøvetagning i forbindelse med miljøundersøgelser.\nVort jordborsprogram omfatter standard- og specialbor i diametre fra Ø 50 mm – Ø 2000.\nEt omfattende udbud af standard- og specialkoblinger gør, at vore bor kan tilpasses alle slags\nkoblingssystemer. De udskiftelige spidser og skær er fremstillet af specialstål for at øge levetiden